google/wiki40b huggingface dataset:
१६९७ ईसा पूर्व

१६९७ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १६९७ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
एनवीडीए

एनवीडीए माइक्रोसॉफ्ट विंडोज ऑपरेटिंग सिस्टम को सपोर्ट करने वाला एक ओपन सोर्स पटल पाठक सॉफ्टवेयर है। यह पटल में उल्लिखित जानकारियों की प्रतिपुष्टि सिंथेटिक स्पीच में एवं ब्रेल प्रदान करता है। इस सॉफ्टवेयर की सहायता से दृष्टिबाधित व्यक्ति भी अपनी आवश्यकताओं के अनुसार विंडोज ऑपरेटिंग सिस्टम वाले कम्प्यूटर को प्रयोग कर सकते हैं।
यह हिंदी एवं अंग्रेजी सहित 35 से अधिक भाषाओं को सपोर्ट करता है। इसका लेटेस्ट वर्जन छायाचित्रों का वर्णन भी कर सकता है। यह बिना कम्प्यूटर में इंस्टॉल किये सीधे यू. एस. बी. से भी प्रयोग किया जा सकता है।
यह एन. वी. एक्सेस द्वारा विकसित किया है, इसे www.nvaccess.org से मुफ़्त में डाउनलोड किया जा सकता है।
केदार मान व्यथित

नेपाली भाषा के प्रतिष्ठित नेपाली कवि। नेपाली जन-जीवन की सामाजिक-सांस्कृतिक और साहित्यिक गतिविधियों के प्राणनायक छायावादी काव्य-धारा के प्रखर स्तंभ। नेपाल की राजनीति में भी सक्रिय।
तत्त्व (हिन्दू धर्म)

तत्त्व है जिससे यथार्थ बना हुआ है। 'तत्त्व' का शाब्दिक अर्थ है, वास्तविक स्थिति, ययार्थता, वास्तविकता, असलियत। 'जगत् का मूल कारण' भी तत्त्व कहलाता है।
सांख्य के अनुसार २५ तत्त्व हैं और शैव दर्शन के अनुसार ३६।
सांख्य में २५ तत्त्व माने गए हैं—पुरुष, प्रकृति, महत्तत्व (बुद्धि), अहंकार, चक्षु, कर्ण, नासिका, जिह्वा, त्वक्, वाक्, पाणि, पायु, पाद, उपस्थ, मल, शब्द, स्पर्श, रूप, रस, गंध, पृथ्वी, जल, तेज, वायु और आकाश। मूल प्रकृत्ति से शोष तत्त्वों की उत्पत्ति का क्रम इस प्रकार है—प्रकृति से महत्तत्व (बुद्धि), महत्तत्व से अहंकार, अहंकार से ग्यारह इंद्रियाँ (पाँच ज्ञानेंद्रियाँ, पाँच कर्मेंद्रियाँ और मन) और पाँच तन्मात्र, पाँच तन्मात्रों से पाँच महाभूत (पृथ्वी, जल, आदि)। प्रलय काल में ये सब तत्त्व फिर प्रकृति में क्रमशः विलीन हो जाते हैं।
योग में ईश्वर को और मिलाकर कुल २६ तत्त्व माने गए हैं। सांख्य के 'पुरुष' से योग के ईश्वर में विशेषता यह है कि योग का ईश्वर क्लेश, कर्मविपाक आदि से पृथक् माना गया है।
वेदांतियों के मत से ब्रह्म ही एकमात्र परमार्थ तत्त्व है।
शून्यवादी बौद्धों के मत से शून्य या अभाव ही परम तत्त्व है, क्यों कि जो वस्तु है, वह पहले नहीं थी और आगे भी न रहेगी।
कुछ जैन तो जीव और अजीव ये ही दो तत्त्व मानते हैं और कुछ पाँच तत्त्व मानते हैं—जीव, आकाश, धर्म, अधर्म, पुदगल और अस्तिकाय।
चार्वाक के मत में पृथ्वी, जल, अग्नि और वायु ये ही तत्त्व माने गए हैं और इन्हीं से जगत् की उत्पत्ति कही गई है।
न्याय में १६, वैशेषिक में ६, शैवदर्शन में ३६; इसी प्रकार अनेक दर्शनों की भिन्न भिन्न मान्यताएँ तत्त्व के संबंध में हैं
फिल कॉलिन्स

जीवन परिचय

फिलिप डेविड चार्ल्स कॉलिन्स का जन्म इंग्लैंड के पश्चिमी लंदन के चिस्विक में हुआ था। कॉलिन्सप्र ने संगीत की शुरुआती शिक्षा रेडियो और टीवी पर प्रस्तुत कार्यक्रमों की नकल करके प्राप्त की।
गैरोटिंग

गैरोटिंग गला घुटने का एक प्रकार है जिसमे किसी साधन की मदद से गला घोटा जाता है। इसमें व्यक्ति के गले को पीछे से कसकर तब तक दबाया जाता है जब तक उसकी मृत्यु न हो जाए। यह प्रक्रिया किसी की हत्या के लिए इस्तेमाल की जाती है। इसमें अत्यधिक दम लगाकर गले को घोटा जाता है जिससे गले पर साधन के निशान भी पड़ जाते हैं। इससे ह्योइड हड्डी में फ्रैक्चर भी पाया जा सकता है और दम घुटने से व्यक्ति की मृत्यु हो जाती है। गैरोटिंग के कारण कैरोटिड नसों में भी बाधा उत्पन्न होती है।
काव्यानुशासन

'काव्यानुशासन' का विवेचन : सम्पूर्ण एवमं सर्वोत्कृष्ठ पाठ्यपुस्तक

काव्यानुशासन प्रायः संग्रह ग्रंथ है। राजशेखरके 'काव्यमीमांसा', मम्मटके 'काव्यप्रकाश', आनंदवर्धन के 'ध्वन्यालोक', अभिनव गुप्तके 'लोचन' से पर्याप्त मात्रामें सामग्री ग्रहण की है। मौलिकता के विषयमें हेमचंद्राचार्यका अपना स्वतंत्र मत है। हेमचंद्र मतसे कोई भी ग्रंथकार नयी चीज नहीं लिखता। यद्यपि मम्मटका 'काव्यप्रकाश' के साथ हेमचंद्रका 'काव्यानुशासन' का बहुत साम्य है। पर्याप्त स्थानों पर हेमचंद्राचार्यने मम्मटका विरोध किया है। हेमचंद्राचार्यके अनुसार आनंद, यश एव कान्तातुल्य उपदेश ही काव्यके प्रयोजन हो सकते है तथा अर्थलाभ, व्यवहार ज्ञान एवं अनिष्ट निवृत्ति हेमचंद्रके मतानुसार काव्यके प्रयोजन नहीं है। 'काव्यानुशासन से काव्यशास्र के पाठकों कों समजने में सुलभता, सुगमता होती है। मम्मटका 'काव्यप्रकाश' विस्तृत है, सुव्यवस्थित है, सुगम नहीं है। अगणित टीकाएं होने पर भी मम्मटका 'काव्यप्रकाश' दुर्गम रह जाता है। 'काव्यानुशासन' में इस दुर्गमता को 'अलंकारचुडामणि' एवं 'विवेक' के द्वारा सुगमता में परिणत किया गया है। 'काव्यानुशासन' में स्पष्ट लिखते है कि वे अपना मत निर्धारण अभिनवगुप्त एवं भरत के आधार पर कर रहे हैं। सचमुच अन्य ग्रंथो-ग्रंथकारो के उद्वरण प्रस्तुत करते हेमचंद्र अपना स्वयं का स्वतंत्र मत, शैली, दष्टिकोणसे मौलिक है। ग्रंथ एवं ग्रंथकारों के नाम से संस्कृत-साहित्य, इतिहास पर प्रकाश पडता है। सभी स्तर के पाठक के लिए सर्वोत्कृष्ठ पाठ्यपुस्तक है। विशेष ज्ञानवृद्वि का अवसर दिया है। अतः आचार्य हेमचंद्र के 'काव्यानुशासन' का अध्ययन करने के पश्चात फिर दुसरा ग्रंथ पढने की जरुरत नहीं रहती। सम्पूर्ण काव्य-शास्त्र पर सुव्यवस्थित तथा सुरचित प्रबंध है।
महबूब उल्लाह जान

महबूब उल्लाह जान एक राजनीतिज्ञ है पाकिस्तान के राष्ट्रीय विधानसभा में | वह NA-23 निर्वाचन क्षेत्र का प्रतिनिधित्व करता है पाकिस्तान का उत्तर पश्चिम सीमांत प्रान्त के लिए |
रैमजेट

रैमजेट, को कभी-कभी उड़ता स्टोवपाइप या एथोडाइड (अंग्रेजी: athodyd , aero thermodynamic duct), भी कहा जाता है। यह एक प्रकार का एयरब्रीदिंग जेट इंजन है जो इंजन के आगे बढ़ने की गति को हवा दबाने के लिए प्रयोग करता है, बिना किसी एक्सियल कंप्रेसर के। रैमजेट शून्य वायुगति पर थ्रस्ट पैदा नहीं कर सकता। इसलिए एक रैमजेट से चलने वाले वायुयान को सहायता प्राप्त टेक-ऑफ की आवश्यकता पड़ती है, जैसे राकेट से, जिससे इसे उस गति तक पहुँचाया जा सके, जहाँ पर यह थ्रस्ट पैदा करना शुरू कर दे। रैमजेट सुपरसॉनिक गति (3 मैक) पर काफी अच्छी तरह से काम करता है। इस तरह के इंजन 6 मैक तक काम करते हैं। .
वर्षा उसगांवकर

व्यक्तिगत जीवन

वर्षा की मातृभाषा कोंकणी भाषा है।
चीन का चंद्र अन्वेषण कार्यक्रम

चीनी चंद्र अन्वेषण कार्यक्रम (Chinese Lunar Exploration Program) चांग ई कार्यक्रम के रूप में जाना जाता है। यह चीनी चंद्र देवी चांग ई के नाम पर है। यह चीन के राष्ट्रीय अंतरिक्ष प्रशासन द्वारा संचालित रोबोट चंद्र मिशन की श्रृंखला है।

कार्यक्रम की संरचना

चीनी चंद्र अन्वेषण कार्यक्रम के तीन मुख्य परिचालन चरणों में बांटा गया है। प्रत्येक भविष्य मिशन के लिए तैयारी करने में एक प्रौद्योगिकी प्रदर्शक के रूप में सेवारत रहेगा।
जिंजानथ्रोपस

जिंजानथ्रोपस आस्ट्रेलिया की एक उपजाति थी। पहले इस जाति के लोग पशुओं की तरह नंगे बाहर खुले मैदान में रहते थे। इनका मुख्य काम पत्थरों के औजार बनाना था। इस जाति के लोग लगभग पाँच लाख वर्ष पूर्व रहते थे।
बिजरौल

बिजरौल उत्तर प्रदेश के मेरठ जिले के बाहरी क्षेत्र में स्थित एक गाँव है। यह गांव इसलिए प्रसिद्ध है कि इस गाँव के किसानों ने सन १८५७ के प्रथम भारतीय स्वतंत्रता संग्राम में तन-मन-धन से भाग लिया था। बिजरौल गांव में 10 मई, 2017 को 1857 के ब्रिटिश ईस्ट इंडिया कंपनी के शासन के ख़िलाफ़ विद्रोह की 160वीं वर्षगांठ पर एक छोटा सा उत्सव मनाया गया।
हसन आबिदी

हसन आबिदी पाकिस्तान के मशहूर शायर और पत्रकार थे इनका जन्म ७ जुलाई १९२९ को जौनपुर [[उ.प्र.] में हुआ था और देश के बटवारे के बाद यह कराची पाकिस्तान में बस गए।नविश्त-ए-ने, जबीदा, फरार होना हरुफ़ का, कागज़ की कश्ती इनके रचना संग्रह हैं ६ सितम्बर २००५ को इन्होंने दुनिया को अलविदा कह दिया।।
सदाशिव त्रिपाठी

सदाशिव त्रिपाठी (२१ अप्रैल १९१० – ९ सितम्बर १९८०) भारतीय राष्ट्रीय कांग्रेस के राजनीतिज्ञ थे। वो २१ फ़रवरी १९६५ से ८ मार्च १९६७ तक ओडिशा के मुख्यमंत्री रहे।
मानसरोवर

भूगोल

यह झील लगभग 320 वर्ग किलोमाटर के क्षेत्र में फैला हुआ है। इसके उत्तर में कैलाश पर्वत तथा पश्चिम में राक्षसताल है। यह समुद्रतल से लगभग 4556 मीटर की ऊंचाई पर स्थित है। इसकी परिमिति लगभग 88 किलोमीटर है और औसत गहराई 90 मीटर।

धार्मिक पहलू

हिन्दू धर्म में इसे पवित्र माना गया है। इसके दर्शन के लिए हज़ारों लोग प्रतिवर्ष कैलाश मानसरोवर यात्रा में भाग लेते है। हिन्दू विचारधारा के अनुसार यह झील सर्वप्रथम भगवान ब्रह्मा के मन में उत्पन्न हुआ था। संस्कृत शब्द मानसरोवर, मानस तथा सरोवर को मिल कर बना है जिसका शाब्दिक अर्थ होता है - मन का सरोवर।
यहां देवी सती के शरीर का दांया हाथ गिरा था। इसलिए यहां एक पाषाण शिला को उसका रूप मानकर पूजा जाता है। यहां शक्तिपीठ है।
बौद्ध धर्म में भी इसे पवित्र माना गया है। एसा कहा जाता है कि रानी माया को भगवान बुद्ध की पहचान यहीं हुई थी।
जैन धर्म तथा तिब्बत के स्थानीय बोनपा लोग भी इसे पवित्र मानते हैं।
इस झील के तट पर कई मठ भी हैं।
न्यूज़बीस्ट

न्यूज़बीस्ट एक अमरीकी समाचार पत्रिका है। इससे पूर्व समाचार पत्रिका का नाम न्यूज़वीक था। यह पत्रिका पिछले 80 सालों से प्रिंट प्रकाशन के बाद 2012 से पूर्णत: डिजिटल प्रकाशन के रूप में तब्दील हुई है। नाम बदले जाने के बावजूद एक ही कम्पनी के अंतरगत अलग-अलग ऑनलाइन ब्रांडों न्यूजवीक और द डेली बीस्ट के नहीं बदले गए हैं जिनका वर्ष 2010 में आपस में विलय हो चुका था।
सा रे गा मा पा (1972 फ़िल्म)

समीक्षाएँ

== नामांकन और पुरस्कार ==sonu kumar
रेवाडी शहर

भूगोल

रेवाडी का अक्षांश 28.18° उत्तर व रेखांश 76.62° पूर्व है। यह समुद्र तल से 245 मीटर (803 फुट) की ऊँचाई पर है।

इतिहास

रेवाडी के शासक राव तुलाराम (1825–1863) भारत के प्रथम स्वराज्य संघर्ष (1857).

व्यवस्था

राष्ट्रीय राजमार्ग एनएच 8, 71 व 71बी

शिक्षण

केंद्रीय विद्यालय (सीबीएसई), आई.टी.आई., अनेक महाविद्यालय,सन् 1965 में बना अहीर कॉलेज ,सन् 1985 में बना किशन लाल पब्लिक कॉलेज (के°एल°पी°) इत्यादी शैक्षणिक संस्था।
इस्माईल प्रथम

शासन

1501 में अपने पिता की मृत्यु के बाद, जब वो सिर्फ़ 14 साल का था उसने तबरेज़ पर अधिकार कर लिया। उसने शिया इस्लाम को राजधर्म बनाने का संकल्प लिया। तबरेज़ और पूर्वी अनातोलिया में उसके कई समर्थक बने। उज़्बेको के विद्रोह को दबाने के लिए वो उत्तर पूर्व की तरफ़ गया जहाँ मुहम्मद शायबानी को मारने के बाद उसके सर को उसने एक प्याले के रूप में बनाया। दो और विद्रोहियों को पकड़ने के बाद उनके शव को कबाब के रूप में भुनवा कर उसने अपने समर्थकों को उसे खान को कहा। अनातोलिया के पूर्व में अपने साम्राज्य में शिया इस्लाम का समर्थक देख उस्मानी तुर्कों ने इस्माइल के राज्य पर आक्रमण किया। चल्दिरान की लड़ाई में उसकी हार हुई जिसमें तुर्कों ने तोपों और बारूद का इस्तेमाल किया था। इसके बाद वो शराबी बन गया और 36 साल की आयु में उसकी मौत हो गई।
ख़िलाफ़त आन्दोलन

ख़िलाफ़त आन्दोलन (1919-1922) भारत में मुख्य तौर पर मुसलमानों द्वारा चलाया गया राजनीतिक-धार्मिक आन्दोलन था। इस आन्दोलन का उद्देश्य (सुन्नी) इस्लाम के मुखिया माने जाने वाले तुर्की के ख़लीफ़ा के पद की पुन:स्थापना कराने के लिये अंग्रेज़ों पर दबाव बनाना था।  सन् १९२४ में मुस्तफ़ा कमाल के ख़लीफ़ा पद को समाप्त किये जाने के बाद यह अपने-आप समाप्त हो गया।  लेकिन इसकी वजह से भारतीय स्वतंत्रता संग्राम और आजकल की भारतीय राजनीति में एक बहस का मुद्दा छिड़ गया।  इसके मुख्य प्रणेता उत्तर प्रदेश के अली बंधुओं को पाकिस्तान में बहुत आदर से देखा जाता है।

इतिहास

सन् 1908 ई. में तुर्की में युवा तुर्क दल द्वारा शक्तिहीन ख़लीफ़ा के प्रभुत्व का उन्मूलन ख़लीफ़त (ख़लीफ़ा के पद) की समाप्ति का प्रथम चरण था। इसका भारतीय मुसलमान जनता पर नगण्य प्रभाव पड़ा। किंतु, 1912 में तुर्की-इतालवी तथा बाल्कन युद्धों में, तुर्की के विपक्ष में, ब्रिटेन के योगदान को इस्लामी संस्कृति तथा सर्व इस्लामवाद पर प्रहार समझकर भारतीय मुसलमान ब्रिटेन के प्रति उत्तेजित हो उठे। यह विरोध भारत में ब्रिटिश शासन के विरुद्ध रोषरूप में परिवर्तित हो गया। इस उत्तेजना को अबुलकलाम आज़ाद, ज़फ़र अली ख़ाँ तथा मोहम्मद अली ने अपने समाचारपत्रों अल-हिलाल, जमींदार तथा कामरेड और हमदर्द द्वारा बड़ा व्यापक रूप दिया। 
प्रथम महायुद्ध में तुर्की पर ब्रिटेन के आक्रमण ने असंतोष को प्रज्वलित किया। सरकार की दमननीति ने इसे और भी उत्तेजित किया। राष्ट्रीय भावना तथा मुस्लिम धार्मिक असंतोष का समन्वय आरंभ हुआ। महायुद्ध की समाप्ति के बाद राजनीतिक स्वत्वों के बदले भारत को रौलट बिल, दमनचक्र, तथा जलियानवाला बाग हत्याकांड मिले, जिसने राष्ट्रीय भावना में आग में घी का काम किया। अखिल भारतीय ख़िलाफ़त कमेटी ने जमियतउल्-उलेमा के सहयोग से ख़िलाफ़त आंदोलन का संगठन किया तथा मोहम्मद अली ने 1920 में ख़िलाफ़त घोषणापत्र प्रसारित किया। राष्ट्रीय आंदोलन का नेतृत्व गांधी जी ने ग्रहण किया। गांधी जी के प्रभाव से ख़िलाफ़त आंदोलन तथा असहयोग आंदोलन एकरूप हो गए। मई, 1920 तक ख़िलाफ़त कमेटी ने महात्मा गांधी की अहिंसात्मक असहयोग योजना का समर्थन किया। सितंबर में कांग्रेस के विशेष अधिवेशन ने असहयोग आंदोलन के दो ध्येय घोषित किए - स्वराज्य तथा ख़िलाफ़त की माँगों की स्वीकृति। जब नवंबर, 1922 में तुर्की में मुस्तफ़ा कमालपाशा ने सुल्तान ख़लीफ़ा महमद षष्ठ को पदच्युत कर अब्दुल मजीद आफ़ंदी को पदासीन किया और उसके समस्त राजनीतिक अधिकार अपहृत कर लिए तब ख़िलाफ़त कमेटी ने 1924 में विरोधप्रदर्शन के लिए एक प्रतिनिधिमंडल तुर्की भेजा। राष्ट्रीयतावादी मुस्तफ़ा कमाल ने उसकी सर्वथा उपेक्षा की और 3 मार्च 1924 को उन्होंने ख़लीफ़ी का पद समाप्त कर ख़िलाफ़त का अंत कर दिया। इस प्रकार, भारत का ख़िलाफ़त आंदोलन भी अपने आप समाप्त हो गया।
केन्दुय़ा उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। जनसांख्यिकीक रूप से, यहाँ, इस्लाम के अनुयाई, आबादी के औसतन ९१% के करीब है। शेष जनसंख्या प्रमुखतः हिन्दू धर्म की अनुयाई है। यह मयख्यातः एक ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

केन्दुय़ा उपजिला बांग्लादेश के उत्तरी सीमा से सटे, मयमनसिंह विभाग के नेत्रकोना जिले में स्थित है।
लिथियम हाइड्राइड

लिथियम हाइड्राइड एक अकार्बनिक यौगिक है।
श्री रघुनाथ पीर

मेघवँश के महान संत श्री रघुनाथ पीर राजस्थान के पाली जिले के ढालोप नामक गाँव के निवासी थे| इनका समाधिस्थल ' रघुनाथ पीर की गादी ' के नाम से जाता है| इसे मेघवँश की प्रधान गादी माना जाता है| वर्तमान में भी यहाँ इनका चमत्कार कायम है| इस गादी पर सरूप नारियल रखने पर स्वत: ही टुकडे हो जाता है| रघुनाथ पीर ने अपने तपोबल से दीवार को चलाया था जिसे ' पीर का सौधा ' जाना जाता है| इस गादी की प्राचीन परंपरा के अनुसार इसका गादीपति आजीवन ब्रह्मचारी ही होता है|
मॉनमाउथ क्रिकेट क्लब

इतिहास

मॉनमाउथ में क्रिकेट क्लब वर्ष 1838 से है। क्लब ने तीन बार (2003, 2004, 2005) हियरफोर्डशायर मार्चस् लीग एण्ड कप में जीत दर्ज की, तथा इसके पश्चात वॉस्टरशायर काउंटी लीग में प्रगति के बाद, क्लब ने वहाँ डिवीजन 2 में पदोन्नति होने में सफलता प्राप्त की। वे चार साल तक लीग में बने रहे और 2010 में डिवीजन 1 में संवर्धन के करीब आ गए।
वर्ष 2011 में क्लब को किंग्स हेड होटल (जे डी वेदरस्पून) ने प्रायोजित किया। वहाँ दीवार पर क्लब की फ्रेम में लगी कमीज़ और नोटिसबोर्ड है, तथा क्लब अपनी मासिक बैठकों को पब में आयोजित करता है।

बाहरी कड़ियाँ

आधिकारिक वेबसाइट
मुनक्का कुँअर

मुनक्का कुँअर नामक मगही कवयित्री का जन्म ग्राम मछुआ (पाली), जिला पटना में हुआ था। मगही भाषा में रचे और गाये इनके भजन पाली के इर्द-गिर्द में प्रचलित मिलते हैं। आपके भजनों का संग्रह 1934 में ‘मुनक्का कुँअर भजनावली’ शीर्षक से यूनिवर्सिटी प्रेस, बाँकीपुर से प्रकाशित हुआ है।
लिम्फाडेनोपैथी

द्विपक्षीय हिलार लिम्फाडेनोपैथी (बीएचएल)

द्विपक्षीय हिलार लिम्फाडेनोपैथी, एक रेडियोग्राफिक शब्द है जो मेडिएस्टिनल लिम्फ नोड्स की वृद्धि को वर्णित करता है। इसे सबसे अधिक आसानी और सामान्य रूप से छाती के एक्स-रे द्वारा पहचाना जाता है।
सैयद मुहम्मद फज़ल आगा

पाकिस्तानी राजनेता और पाकिस्तान के प्रांत, बलोचिस्तान के पूर्व राज्यपाल।
क्षेत्रीय परिवहन कार्यालय

क्षेत्रीय परिवहन कार्यालय (आर॰टी॰ओ॰) भारतीय सरकार का एक कार्यालय है जो भारत में वाहन पंजीकरण और चालन अनुज्ञप्‍ति जारी करने के लिए उत्तरदायी है।
Regional Transport Authority (RTO/RTA) भारतीय सरकार का संगठन है जो भारत के विभिन्न राज्यों के लिए ड्राइवरों के डेटाबेस और वाहनों के डेटाबेस को बनाए रखने के लिए ज़िम्मेदार है।
मोटर वाहन विभाग की स्थापना मोटर वाहन अधिनियम, 1988 की धारा 213 (1) के तहत की गई है। यह पूरे देश में लागू एक केंद्रीय अधिनियम है। मोटर वाहन विभाग इस अधिनियम के विभिन्न प्रावधानों को लागू करने के लिए जिम्मेदार है। इस विभाग का नेतृत्व परिवहन आयुक्त द्वारा किया जाता है।

प्रत्येक राज्य और शहर का अपना आरटीओ (क्षेत्रीय परिवहन कार्यालय) होता है। मोटर वाहन अधिनियम, 1988 में रखे गए कार्यों और गतिविधियों को पूरा करने के लिए प्रत्येक R.T.O जिम्मेदार है।
कुंवर अमर

पुर्व जिन्दगी

कुंवर अमर उर्फ कुंवर अमरजीत सिंह' पैदा हुए इंदौर, मध्य प्रदेश, भारत मे एक हिंदू राजपूत परिवार मे। उनके पिता और भाई सरकारी पुलिस निरीक्षक है। एक बहुत छोटी उम्र से, वह एक कलाकार के रूप में माने गये, विशेष रूप से एक नर्तकी के रूप में। उन्होंने Kc कॉलेज में अध्ययन किया | मुंबई में, वह डांस इंडिया डांस (ज़ी टीवी क शो) मे आये, जहां उन्हे अपने नृत्य साथी शक्ति मोहन के साथ एक महान प्रसिद्धि मिली।
कुंवर अमर यहां तक ​​कि कुछ माध्यमिक विद्यालय में एक नृत्य शिक्षक भि थे, जहां वे बच्चों को नृत्य शैलियाँ सिखाते थे। बाद मे उन्हे रे (रेयान्श सिंहनिआ) का रोल मिला, दिल दोस्ती नृत्य मे।

निजी जिन्दगी

कुंवर एक सिम्प्ल परिवार से है। उन्के परिवार मे उन्के पिता, उन्की माँ और 2 बड़ी भाई है।
होमो

होमो की प्रजातियां

होमो लैटिन भाषा का एक शब्द है जिसका अर्थ है- "आदमी" ' वैज्ञानिकों होमो हैबिलिस (औजार बनाने वाले) , होमो इरेक्टस (सीधे खड़े होकर पैरों के बल चलने वाले) और होमो सेपियन्स (प्रज्ञा या चिंतनशील मनुष्य) नामक विभिन्न प्रजातिययों में बांटा है ' होमो हैबिलिस के जीवाश्म इथियोपिया में ओमो और तंजानिया में ओल्दुवई गोर्ज से  प्राप्त हुए हैं ' होमो इरेक्टस जीवाश्म अफ्रीका तथा एशिया दोनों महाद्वीपों में पाए गए हैं ' यूरोप में मिले  सबसे पुराने जीवाश्म होमो हाइडलबर्गेसिस तथा होमोनिअंडरथलैसिस के है ' ये दोनों ही होमो सेपियन्स प्रजाति के  है '
लिस्बन बंदरगाह

यह पुर्तगाल का एक प्रमुख बंदरगाह है।
अजमल खान मुफ्ती

अजमल खान मुफ्ती एक राजनीतिज्ञ है पाकिस्तान के राष्ट्रीय विधानसभा में | वह NA-15 निर्वाचन क्षेत्र का प्रतिनिधित्व करता है पाकिस्तान का उत्तर पश्चिम सीमांत प्रान्त मैं |
येटेरियम अल्यूमिनियम गार्नेट

येटेरियम अल्यूमिनियम गार्नेट एक अकार्बनिक यौगिक है।
महादजी पन्त गुरुजी

महादजी बल्लाल करकरे या महादजी पंत गुरुजी पेशवाओं के दूत तथा पेशवा माधवराव प्रथम एवं सवाई माधवराव के शिक्षक और सलाहकर थे।
वासुकिनाथ

वासुकिनाथ अपने शिव मन्दिर के लिये जाना जाता है। वैद्यनाथ मन्दिर की यात्रा तब तक अधूरी मानी जाती है जब तक वासुकिनाथ में दर्शन नहीं किये जाते। यह मन्दिर देवघर से 42 किलोमीटर दूर जरमुण्डी गाँव के पास स्थित है। यहाँ पर स्थानीय कला के विभिन्न रूपों को देखा जा सकता है। इसके इतिहास का सम्बन्ध नोनीहाट के घाटवाल से जोड़ा जाता है। वासुकिनाथ मन्दिर परिसर में कई अन्य छोटे-छोटे मन्दिर भी हैं।
राष्ट्रीय वाहन सुरक्षा तथा ट्रैकिंग प्रणाली

राष्ट्रीय वाहन सुरक्षा तथा ट्रैकिंग प्रणाली की स्थापना की मंजूरी जनवरी 2014 को भारत सरकार द्वारा दी गई। भारत में सार्वजनि‍क सड़क परि‍वहन में महि‍लाओं तथा लड़कि‍यों की सुरक्षा के लि‍ए निर्भया कोष के अंतर्गत योजना के संचालन का वि‍स्‍तृत ढांचा तैयार कि‍या जा रहा है। 16 दिसम्बर 2012 को दिल्ली में चलती बस में हुए गैंगरेप जैसी घटनाओं की पुनरावृत्ति रोकने के लिए यह कदम उठाया गया है।

परियोजना

इस प्रस्ताव में राष्ट्रीय स्तर (राष्ट्रीय वाहन सुरक्षा तथा ट्रैकिंग प्रणाली) पर एकीकृत कमान तथा राज्य स्तर पर (शहर कमान तथा नियंत्रण केंद्र) पर एकीकृत कमान बनाना शामि‍ल है ताकि‍ वाहन के स्‍थान की जीपीएस ट्रैकिंग हो सके, आपातकालीन बटन का उपयोग कि‍या जा सके तथा सार्वजनि‍क परि‍वहन वाले वाहनों में घटना की वीडि‍यो रि‍कॉर्डिंग की जा सके। पहले चरण में देश के 13 राज्‍यों के 10 लाख और उससे अधि‍क आबादी वाले 32 शहरों में यह योजना लागू की जाएगी।

लागत

परि‍योजना की कुल अनुमानि‍त लागत 1404.68 करोड़ रूपए हैं और इसे 'नि‍र्भय कोष' मद से वि‍त्‍त मंत्रालय देगा। 10 लाख और उससे अधि‍क आबादी वाले शहरों में एक बार इस योजना के चालू हो जाने पर देश में सुरक्षि‍त, वि‍श्‍वसनीय तथा आरामदेह सार्वजनि‍क यात्री बस सेवा संभव हो सकेगी।

परियोजना का उद्देश्य व संभावित लाभ

सार्वजनि‍क वाहनों के मार्गों का नक्‍शा तैयार करने, नि‍यत मार्ग पर वाहन की ट्रैकिंग करने, वि‍जुअल तथा लि‍खि‍त संकेतों के जरि‍ए नि‍यमों के उल्‍लंघन को बताने, वि‍जुअल, लि‍खि‍त तथा ध्‍वनि‍ संकेतों के जरि‍ए परि‍वहन तथा पुलि‍स व्‍यवस्‍था को सचेत करने के लि‍ए खतरे का बटन दबाने के मामले में इस योजना का असर पड़ेगा। इसका असर परमि‍ट, पंजीकरण तथा लाइसेंस रद्द करने पर भी होगा ताकि‍ कम समय में संकट में फंसी महि‍ला या लड़की को सुरक्षा उपलब्‍ध कराई जा सके। सार्वजनि‍क परि‍वहन वाहनों में बैठने की व्‍यवस्‍था की वीडि‍यो रि‍कॉर्डिंग को सबूत के तौर पर इस्‍तेमाल कि‍या जाएगा। इससे संभावि‍त अपराधों की रोकथाम हो सकेगी।
शब्द पदीयम

शब्द पदीयम बद्री नारायण का कविता संग्रह हैं। इस कृति के लिए उन्हें २००६ में केदार सम्मान से सम्मानित किया गया है।
भरतकुण्ड

भरतकुण्ड फैजाबाद जनपद में स्थित एक तीर्थस्थल है। इसे नन्दीग्राम के नाम से भी जाना जाता है। यहाँ रहकर भरत ने श्रीराम की चरण पादुका को लेकर चौदह वर्ष तक अयोध्या का कार्यभार संभाला था।
भरतकुण्ड में तीर्थस्थल पर कई भव्य मन्दिर तथा देवस्थान है। यहाँ एक विशाल सरोवर है जिसमें कमल के आकर्षक एवं सुगन्धित पुष्प अपनी छटा बिखेरते हैं। 
यहाँ पर्यटकोँ का आगमन सम्पूर्ण वर्ष होता रहता है। किन्तु कार्तिक तथा चैत्र मास में यहाँ की भव्यता अनुपम होती है।
चैत्र मास के कृष्ण पक्ष की चतुर्दशी एवं अमावस्या को यहाँ प्रसिद्ध "पिशाची का मेला" लगता है।
डेगाना विधानसभा क्षेत्र (राजस्थान)

डेगाना विधानसभा क्षेत्र राजस्थान का एक विधानसभा क्षेत्र है।
बेगम आबिदा अहमद

प्रारंभिक जीवन

उनका जन्म 17 जुलाई 1923 को शेखूपुर, बदायूं, उत्तर प्रदेश में मोहम्मद सुल्तान हैदर 'जोश' के यहाँ हुआ था।  अहमद की शिक्षा महिला कॉलेज, अलीगढ़, अलीगढ़ मुस्लिम विश्वविद्यालय, अलीगढ़ से हुई थी।

श्रद्धांजलि

शमसुल हसन ने "ग़ालिब" की एक आदमकद मूर्ति बनाई, जिसे अहमद ने ऑर्डर किया था। 
उनके नाम पर एक ट्रेन का नाम दिया गया: आबिदा बेगम एक्सप्रेस: ​​दिल्ली जंक्शन। - रक्सौल। इसका नाम बदल दिया गया है। इसे अब सत्याग्रह एक्सप्रेस कहा जाता है।
लाल प्रताप सिंह

परिचय

लाल प्रताप सिंह आजादी के आंदोलन में ऐतिहासिक भूमिका निभानेवाली प्रतापगढ़ के कालाकांकर राज के जयेष्ट युवराज थे। वे कालाकांकर नरेश राजा हनुमंत सिंह के पुत्र थे। उस जमाने की सबसे कठिन लड़ाइयों में एक चांदा की लड़ाई में वह अंग्रेजों से बहुत वीरता से टक्कर लेते हुए १९ फ़रवरी १८५८ को शहीद हुए थे।

१८५७ की क्रांति

वास्तव में 1857 के दौरान इलाहाबाद व आसपास के इलाको में भारी दमनराज चलाने के बाद दंभ से भरा जनरल नील जब सुल्तानपुर के रास्ते लखनऊ की ओर जा रहा था तो बेगम हजरत महल ने कालाकांकर नरेश तथा अमेठी के राजा लाल माधव को उसकी सेना को रोकने का संदेश भेजा। नील लखनऊ रेजीडेंसी को मुक्त कराने के इरादे से काफी बड़ी सैन्य तैयारी साथ जा रहा था।
इस अवसर पर कालाकांकर नरेश ने अपने सबसे प्रिय पुत्र युवराज लालप्रताप सिंह को चांदा की घेराबंदी कर अंग्रेजों से मुकाबला करने का जिम्मा सौंपा। युवराज अपने साथ सैनिको और बड़ी संख्या में अपने समर्थक दिलेर किसानो के साथ अक्टूबर १८५७ के आखिर में मोरचे पर पहुंच गए। बागियों ने चांदा तथा अमेठी में अंग्रेजों के खिलाफ जोरदार मोरचा लिया। चांदा फतह करने के इरादे से अंग्रेज भारी तामझाम और सैन्य तैयारी के साथ निकले थे। पर पर चांदा की लड़ाई उनके लिए वाटरलू जैसी होती दिखी। अंग्रेजों के छक्के छूट गए और उनको बुरी तरह पराजित होना पड़ा। इस पराजय से अंग्रेज काफी घबरा गए। उधर बागियों ने विजय के बाद भी सतर्कता बरकरार रखी और चांदा को अपना मजबूत किला बनाए रखा। अंग्रेजों के खिलाफ जंग में चांदा का मोरचा अवध का ऐतिहासिक मोरचा माना जाता है।

उपलब्ध दस्तावेजों के मुताबिक १८ फ़रवरी १८५८ को चांदा की लड़ाई में २० हजार से अधिक स्वातंत्र्य वीरों ने भाग लिया था। हालांकि इनमें पैदल सिपाही २५०० और सवार १४०० के आसपास ही थे। बाकी जंग में शामिल होने पहुंचे स्थानीय किसान और मजदूर थे। उनके पास उन्नत हथियार या तोपें नहीं थीं, बल्कि लाठी, भाला, बल्लम और परंपरागत हथियार तथा कइयों के पास तलवारे थी। इससे पता चलता है fक क्रांति नायको के पास किस बड़े स्तर का जनसमर्थन था।
लेकिन चांदा की लड़ाई में बागी नेताओं के पास विभिन्न श्रेणी की २३ तोपें भी थीं। इन सारी तैयारियों जायजा लेकर इस बार हमला अंग्रेजों ने सारे तरीको को अख्तियार करके किया। इस बार अंग्रेजों की कुटिल नीति और खुफिया तैयारियों के चलते बागियों की पराजय हुई। चांदा की लड़ाई में महान सपूत युवराज लाल प्रताप शहीद सिंह की शहीदत क्रान्तिकारियों की सबसे बड़ी क्षति थी। चांदा में उनकी शहादत की तिथि १९ फ़रवरी १८५८ माना जाता है। यही नहीं चांदा की ऐतिहासिक लड़ाई में युवराज लाल प्रताप सिंह के चाचा राजा माधव सिंह भी लड़ते -लडते मातृभूमि पर शहीद हो गए। उन्होने मात्र २६ साल की उम्र में ऐतिहासिक चांदा की लड़ाई में अपने प्राणों का बलिदान हंसते-हंसते दे दिया था।

लोकगीतों में लाल प्रताप

चांदा की लड़ाई आज भी लोक गाथाओं और लोक गीतों में जीवित है। कालाकांकर के युवराज की वीरता का बयान आज भी स्थानीय लोक गीतों में होता और ग्रामीण उनको याद करते हैं। उनकी वीरता का बखान लोक गीतों में कुछ इस तरह है-
काले कांकर का बिसेनवा
 चांदे गाड़े बा निसनवां

स्मारक

युवराज लाल प्रताप सिंह की याद में कालाकांकर में कीर्ति स्तंभ के तौर पर प्रताप द्वार बना हुआ है। लेकिन इतिहास की किताबों में उनकी वीरता के बारे में जानकारी नहीं मिलती है। पर उस समय की सरकारी रिपोर्टो में उनका प्रताप जरूर नजर आता है।

जारी डाक टिकट

एक लंबे समय तक गुमनामी के अंधेरे में रहे इस महान नायक की याद को स्थायी बनाने के लिए उनके शहादत तिथि यानि १९ फ़रवरी २००९ को भारतीय डाक विभाग ने एक विशेष स्मारक डाक टिकट और प्रथम दिवस आवरण जारी किया।